REPUBLIKA **** SLOVENIJA

 **STROKOVNI SVET RS ZA**

**SPLOŠNO IZOBRAŽEVANJE**

 1000 Ljubljana, Masarykova 16

Številka: 013-26/2024/2

Datum: 18. 10. 2024

**ZAPISNIK 239. SEJE**

**STROKOVNEGA SVETA RS ZA SPLOŠNO IZOBRAŽEVANJE, 17. 10. 2024**

Prisotni člani: dr. Kristijan Musek Lešnik, dr. Magdalena Šverc, Alberto Scheriani, dr. Anja Pirih, dr. Mara Cotič, dr. Marina Tavčar Krajnc, dr. Branka Rotar Pance, dr. Milena Ivanuš Grmek, dr. David Movrin, Boris Štih, Štefan István Varga, dr. Gregor Jurak, Lidija Žigon, Sebastijan Einsiedler, mag. Majda Jurkovič, ddr. Boris Aberšek, dr. Tomaž Grušovnik

Odsotni člani: mag. Marko Strle, Nevenka Zavrl, dr. Klemen Lah, dr. Marko Marhl, dr. Milena Košak Babuder, dr. Silvija Komočar, dr. Samo Fošnarič, Andreja Ahčin, Barbara Kampjut, dr. Janez Vogrinc

Ostali prisotni: Janja Zupančič, Maja Mihelič Debeljak, Rado Kostrevc, mag. Branka Hrast Debeljak (vsi MVI), Jasna Rojc, mag. Jan Žitnik, Vincenc Filipčič, mag. Sofija Baškarad, Polonca Češarek Puklaver, mag. Renata Zupanc Grom (vsi ZRSŠ)

Uvodoma je vse prisotne pozdravil novi minister za vzgojo in izobraževanje dr. Vinko Logaj. Ker se je sam v preteklosti udeleževal sej strokovnega sveta, pričakuje dobro sodelovanje tudi v prihodnje, članom in članicam pa je zaželel uspešno delo.

Člani so sprejeli predlagani dnevni red:

1. Potrditev zapisnika 238. seje
2. Potrjevanje učbenikov
3. Priznavanje vsebin ravnateljskega izpita
4. Letno maturitetno poročilo o poklicni maturi 2023
5. Predlogi pravilnikov:
* Pravilnik o spremembah in dopolnitvah Pravilnika o metodologiji financiranja izobraževalnih programov in vzgojnega programa na področju srednjega šolstva
* Pravilnik o spremembah in dopolnitvah Pravilnika o metodologiji financiranja izobraževalnih programov dvojezične srednje šole
* Pravilnik o spremembah in dopolnitvah Pravilnika o metodologiji financiranja izobraževalnih programov srednjih šol z italijanskim učnim jezikom
1. Vmesno poročilo Spremljanje zasebnega izobraževalnega programa osnovne šole Instituta za celostno vzgojo in izobraževanje otrok Lila (šolsko leto 2022/23, šesto leto spremljave)
2. Predlog sprememb in dopolnitve predmetnika in učnih načrtov osnovnega glasbenega izobraževanja za skupine
* predmetov jazz in zabavna glasba
* predmetov kontrabas, čembalo, citre in
* predmetov komorne skupine in orkestri.
1. Razno

**Ad 1.**

Na zapisnik 238. seje ni bilo pripomb.

Člani so soglasno sprejeli

**SKLEP 1: *Strokovni svet RS za splošno izobraževanje sprejme zapisnik 238. seje.***

**Ad 2.**

Predlog Komisije za učbenike je predstavil Štefan Varga, član komisije.

Člani so z enim vzdržanim glasom sprejeli

**SKLEP 2: *Strokovni svet RS za splošno izobraževanje potrdi 13 učbenikov, kot jih je predlagala Komisija za učbenike (št. dok.: 0120-87/2024-1 (7200), datum: 8. 10. 2024) v skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23) in Pravilnikom o potrjevanju učbenikov (Ur. l. RS, št. 34/2015 in 27/2017).***

**Ad 3**

V obravnavi je bila ena vloga za priznavanje vsebin ravnateljskega izpita, za katero je bilo pridobljeno strokovno mnenje Šole za ravnatelje, organizacijske enote Zavoda RS za šolstvo.

Člani so z enim vzdržanim glasom sprejeli

**SKLEP 3: *Strokovni svet RS za splošno izobraževanje v skladu s 106. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo, 36/08, 58/09,*** [***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23), s sklepom št. 7 z 220. seje SSSI z dne 19. 3. 2022 (sklep številka 013-18/2022/6 z dne 21. 2. 2022) in na podlagi strokovnega mnenja Šole za ravnatelje, enota Zavoda RS za šolstvo, kandidatki Sabini Vlašić ne prizna nobenih znanj.***

**Ad 4.**

Letno maturitetno poročilo o poklicni maturi 2023 je predstavil dr. Darko Zupanc, direktor RIC.

*Komisija za splošno izobraževalne srednje šole – poročala je predsednica Lidija Žigon – je na 168. seji*

*obravnavala gradivo in sprejela sklep, da predlaga Strokovnemu svetu RS za splošno izobraževanje, da se z*

*njim seznani. Opozorili so na razmerje med splošno in poklicno maturo in podpirajo spremembe v NPVI.*

Člani sveta so soglasno sprejeli sklep

**SKLEP 4: *Strokovni svet RS za splošno izobraževanje se je seznanil z Letnim maturitetnim poročilom o poklicni maturi 2023, ki ga je sprejela Državna komisija za poklicno maturo (št. dok. 0122-2/2024, datum 24. 5. 2024).***

**Ad 5.**

Predloge pravilnikov je predstavila mag. Branka Hrast Debeljak, generalna direktorica Direktorata za srednje in višje šolstvo ter izobraževanje odraslih.

*Komisija za šolstvo manjšin – poročal je predsednik Alberto Scheriani - je na 63. dopisni seji sprejela sklep,*

*da predlaga Strokovnemu svetu RS za splošno izobraževanje, da k pravilnikoma, ki se nanašata na področje*

*narodnih skupnosti, poda pozitivno mnenje.*

*Komisija za splošno izobraževalne srednje šole je na 168. seji obravnavala gradiva in sprejela sklep, da predlaga Strokovnemu svetu RS za splošno izobraževanje, da poda pozitivno mnenje k vsem trem pravilnikom. Komisija pa na seji strokovnega sveta pričakuje odgovore oz. pojasnila na zastavljena vprašanja, in sicer, kaj se je zgodilo v lanskem letu z enakim predlogom pravilnikov, ki so bili kasneje umaknjeni. V zvezi s spremembami pravilnikov oziroma metodologijo financiranja izobraževalnih programov bi radi sodelovali pri pripravi tudi ravnatelji, ki že leta opozarjajo na nekatere anomalije (npr. vodja posestva idr.). Želijo pojasnilo glede financiranja srednjih šol v letošnjem šolskem letu, ki so ob nespremenjenem pravilniku prejele manj sredstev kot lani.*

Ministrstvo je pojasnilo, da gre pri pravilnikih za uskladitev obstoječega stanja. Ker je že skoraj polovica zavodov dofinanciranih, pa že potekajo razgovori o spremembi metodologije financiranja.

Pravilnike so nazadnje umaknili iz procedure, ker niso imeli pridobljenih vseh potrebnih soglasij in mnenj, kar pa ni vplivalo na financiranje šol.

Glede financiranja v letošnjem letu povejo, da so bili lani prisiljeni omejiti sredstva zaradi vseh stroškov države, zato so znižali le cene štiriletnih programov za 4 %; so pa vse zavode, ki zaradi tega niso mogli poslovati, dofinancirali. Zavedajo se težav zasebnih gimnazij s štiriletnim programom, ki se jim razlike ne pokriva, in že iščejo ustrezno rešitev.

Podan je bil predlog, da se pri pripravi metodologije financiranja v skladu s predlogom Komisije za splošno izobraževalne srednje šole vključi ravnatelje srednjih šol.

Člani so soglasno sprejeli naslednja sklepa

**SKLEP 5: *Strokovni svet RS za splošno izobraževanje v skladu s 84. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo, 36/08, 58/09,*** [***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23) sprejme pozitivno mnenje k predlaganim pravilnikom:***

* ***Pravilnik o spremembah in dopolnitvah Pravilnika o metodologiji financiranja izobraževalnih programov in vzgojnega programa na področju srednjega šolstva***
* ***Pravilnik o spremembah in dopolnitvah Pravilnika o metodologiji financiranja izobraževalnih programov dvojezične srednje šole***
* ***Pravilnik o spremembah in dopolnitvah Pravilnika o metodologiji financiranja izobraževalnih programov srednjih šol z italijanskim učnim jezikom,***

***kot jih je predlagalo Ministrstvo za vzgojo in izobraževanje, dne 27. 8. 2024 (št. dok.: 0070-123/2023, 2023-33501-0056, 0070-124/2023, 2023-33501-0057 in 0070-125/2023, 2023-33501-0058), in jim priložilo vsa potrebna mnenja (SVIZ, Službe vlade RS za zakonodajo, mnenje PMSNS in mnenje OSSIN).***

***SKLEP 6: Strokovni svet RS za splošno izobraževanje predlaga Ministrstvu za vzgojo in izobraževanje, da se pri pripravi metodologije financiranja v skladu s predlogom Komisije za splošno izobraževalne srednje šole vključi ravnatelje srednjih šol.***

**Ad 6.**

Vmesno poročilo o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2022/23, šesto leto spremljave) je predstavil mag. Jan Žitnik.

*Komisija za osnovno šolo –* *poročala je predsednica dr. Milena Ivanuš Grmek - je na 151. dopisni seji sprejela sklep, da predlaga Strokovnemu svetu, da se seznani z vmesnim poročilom* *o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2022/23, šesto leto spremljave).*

*Predsednica je poudarila, da so sestavljavci poročila, v katerem predstavijo pozitivne strani in šibkosti izvajanja programa, opozorili, da na podlagi dosežkov učencev na nacionalnem preverjanju znanja ne morejo potrditi, da vsi učenci dosegajo minimalna znanja, kar je zelo pomembno sporočilo. Ker je v razredih majhno število učencev (7), pouk pa vodita 2 učitelja, imajo dobre pogoje za svoje delo, zato bi poleg dobrih rezultatov oziroma doseganja standardov znanja pričakovali tudi visoko raven diferenciacije pouka, vključenost učencev v načrtovanje, spodbujanje učencev h kritičnemu mišljenju ter raziskovanje in samostojno odkrivanje novega znanja. V nasprotju s tem je spremljava pokazala šibkosti ravno na področjih, ki so ključna za uresničevanje posebnih pedagoških načel vzgoje za življenje, ki so opredeljena v programu osnovne šole Lila, kar pa odpira vprašanja, v kolikšni meri se pri pouku na osnovni šoli Lila ta načela dejansko uresničujejo. Meni, da so ta opozorila vredna razmisleka.*

*Komisija za zasebno šolstvo - poročal je predsednik dr. David Movrin - je na 34. dopisni seji sprejela sklep, naj se Strokovni svet seznani z vmesnim poročilom o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2022/23, šesto leto spremljave).*

*V odzivih članov je bilo zaznati frustracije. Člani so razpravljali podobno, kot je poudarila že predsednica predhodne komisije, in opozorili, da po vseh letih spremljav opažanja niso dober znak za kakovostno napredovanje šole.*

V razpravi je predsednik opozoril, da so pred leti poslušali obljube, kaj naj bi ta šola nudila svojim učencem. Ugotovitve v poročilih so vsako leto podobne, zato bi s strani šole pričakovali kakšen odziv. Ne glede, da se strokovni svet le seznanja s poročilom, meni, da se je treba vprašati, ali ta šola oziroma ta program tisto, kar je obetal, dejansko tudi daje. Če ne, je treba razmisliti o ponovni presoji, ali je ta šola še upravičena do statusa, ki ga ima, in meni, da samo seznanjanje s poročili ni več dovolj.

Na vprašanje glede procedure teh poročil in končnega poročila, kdo je strokovno na koncu odgovoren, če se ugotovi, da učenci ne dosegajo minimalnih standardov, in ali so s to proceduro seznanjeni tudi v šoli Lila, je direktorica ZRSŠ pojasnila, da opravljajo spremljavo na podlagi 17. člena ZOFVI, ministrstvo pa odloča o javni veljavnosti programa. Pri tem se tudi sami sprašujejo o smiselnosti spremljave.

V razpravi je bil poudarjen dialog s šolo, ki je s strani ZRSŠ in ministrstva že vzpostavljen.

Na predlog dopolnitve metodologije je ZRSŠ pojasnil, da so obrazci metodologije podrobni in je z njimi šola seznanjena, tako da natančno vedo, kaj se spremlja. Vsako leto šolo seznanijo s priporočili, sama šola pa tudi da odgovore, kaj so glede na priporočila popravili. Na ZRSŠ ugotavljajo, da dialog sicer poteka, vendar pa ne vidijo kvalitativnega napredka.

Za izobraževalni prostor so alternativne oblike šolanja pomembne, saj na ta način prihajajo tudi do primerov dobrih praks, vendar pa jih je treba preverjati, saj postajajo aktualne predvsem pri mlajših generacijah staršev. Na podlagi razprave članov in razprave na obeh komisijah je predsednik članom strokovnega sveta predlagal, da s sklepom predlagajo ministrstvu, da razmisli o smiselnosti programa in njegovi ponovni pridobitvi javne veljavnosti, če se ugotovi, da šola za to ne izpolnjuje pogojev.

Člani so v razpravi opozorili tudi na velikansko fluktuacijo učiteljev na šoli, za kar ni navedenega razloga. Opozorili so tudi na tabelo v predstavitvi »Analiza zaključnih opisnih spričeval«, ki jo šola uporablja za ocenjevanje svojih učencev, za katero menijo, da je nestrokovna, saj ne poda konkretnih odgovorov, kaj pomenijo »učni izzivi«, kateri so »pripomočki« idr. Sprašujejo se, kako se iz navedenih opisnih ocen lahko pretvori v standardne ocene. Predlagajo tudi razmislek glede zadovoljstva staršev na tej šoli.

Predsednik je nato predlagal sklep, ki so ga člani soglasno sprejeli:

***SKLEP 7: Strokovni svet RS za splošno izobraževanje se je seznanil s šestim*** ***Vmesnim poročilom Zavoda RS za šolstvo o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila za šolsko leto 2022/23, šesto leto spremljave (št. dok.: 013-6/2024/1, datum: 25. 9. 2024).***

***Pri tem člani predlagajo pristojnim službam Ministrstva za vzgojo in izobraževanje in Zavoda RS za šolstvo, da razmislijo o smiselnosti programa in njegovi ponovni pridobitvi javne veljavnosti****.*

**Ad 7.**

Predlog sprememb in dopolnitve predmetnika in učnih načrtov osnovnega glasbenega izobraževanja za skupine je predstavila Polonca Češarek Puklavec.

*Komisija za glasbeno šolstvo – poročal je predsednik dr. Boris Štih - je na 53. seji sprejela sklep, da predlaga Strokovnemu svetu, da določi predmetnik in nove učne načrte citre, čembalo in kontrabas, ki se izvajajo v izobraževalnem programu Glasba, Glasbena šola; določi predmetnik in učne načrte za jazz instrumente/petje: jazz petje, jazz klavir, jazz kitara, jazz kontrabas-bas kitara, jazz saksofon, jazz trobenta, jazz pozavna, jazz bobni, ki se izvajajo v izobraževalnem programu Glasba, Glasbena šola, in določi predmetnik in dopolnjena učna načrta za komorno igro in orkester, ki se izvajajo v izobraževalnem programu Glasba, Glasbena šola, vse na predlog Zavoda RS za šolstvo (št. dok. 013-6/2024/1, datum: 25. 9. 2024), h katerim je podano pozitivno mnenje Ministrstva za vzgojo in izobraževanje (št. dok. 603-45/2024/5, datum: 25. 9. 2024).*

*Člani komisije so pohvalili dobro pripravljene učne načrte in menijo, da gre za izjemen dosežek tudi z mednarodnega vidika, saj je ta paket učnih načrtov prispevek k evropskemu glasbenemu izobraževanju, ki tega še nima.*

V razpravi so tudi člani pozdravili pripravljene učne načrte. Predstavnik dvojezičnega področja pove, da se tudi v glasbeni šoli na njihovem področju trudijo, da bi vsaj določene izvajali.

Člani so soglasno sprejeli naslednje sklepe:

***SKLEP 8: Strokovni svet RS za splošno izobraževanje skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***in***[***158/22***](http://www.uradni-list.si/1/objava.jsp?sop=2022-01-4017)***– ZDoh-2AA) in na podlagi pozitivnega mnenja Ministrstva za vzgojo in izobraževanje (št. dok.: 603-45/2024/5, datum: 25. 9. 2024) določi predmetnik in nove učne načrte (3) za citre, čembalo in kontrabas, ki se izvajajo v izobraževalnim programu Glasba, Glasbena šola na predlog Zavoda RS za šolstvo (št. dok. 013-6/2024/1, datum: 25. 9. 2024).***

***SKLEP 9: Strokovni svet RS za splošno izobraževanje skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***in***[***158/22***](http://www.uradni-list.si/1/objava.jsp?sop=2022-01-4017)***– ZDoh-2AA) in na podlagi pozitivnega mnenja Ministrstva za vzgojo in izobraževanje (št. dok.: 603-45/2024/5, datum: 25. 9. 2024) določi predmetnik in učne načrte (8) za jazz instrumente/petje: jazz petje, jazz klavir, jazz kitara, jazz kontrabas-bas kitara, jazz saksofon, jazz trobenta, jazz pozavna, jazz bobni, ki se izvajajo v izobraževalnem programu Glasba, Glasbena šola, na predlog Zavoda RS za šolstvo (št. dok. 013-6/2024/1, datum: 25. 9. 2024).***

***SKLEP 10: Strokovni svet RS za splošno izobraževanje skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***in***[***158/22***](http://www.uradni-list.si/1/objava.jsp?sop=2022-01-4017)***– ZDoh-2AA) in na podlagi pozitivnega mnenja Ministrstva za vzgojo in izobraževanje (št. dok.: 603-45/2024/5, datum: 25. 9. 2024) določi predmetnik in dopolnjena učna načrta (2) za komorno igro in orkester, ki se izvajajo v izobraževalnem programu Glasba, Glasbena šola, na predlog Zavoda RS za šolstvo (št. dok. 013-6/2024/1, datum: 25. 9. 2024).***

Predsednik je pojasnil, da je Zavod RS za šolstvo v postopku potrjevanja predmetnika in učnih načrtov osnovnega glasbenega izobraževanja za skupine predmetov jazz in zabavna glasba, predmetov kontrabas, čembalo, citre in predmetov komorne skupine in orkestri na strokovni svet v skladu s 15. členom Pravilnika o potrjevanju učbenikov (Uradni list RS, št. 34/15 in 27/17) k gradivu posredoval oceno o skladnosti že potrjenih učbenikov s cilji, standardi znanja in vsebinami, opredeljenimi v novem ali spremenjenem učnem načrtu oziroma katalogu znanja, in predlagal njihovo ponovno potrditev. Predlagal je sklep, ki so ga člani strokovnega sveta soglasno sprejeli:

**SKLEP 11: *Strokovni svet RS za splošno izobraževanje je v postopku potrjevanja novega ali spremenjenega učnega načrta oziroma kataloga znanja v skladu s 15. členom Pravilnika o potrjevanju učbenikov (Uradni list RS, št. 34/15 in 27/17) s strani Zavoda Republike Slovenije za šolstvo prejel oceno o skladnosti že potrjenih učbenikov s cilji, standardi znanja in vsebinami, opredeljenimi v novem ali spremenjenem učnem načrtu oziroma katalogu znanja. Strokovni svet jih posreduje Komisiji za učbenike v obravnavo in pripravo predlogov sklepov o ponovni potrditvi oziroma o prenehanju uporabnosti učbenikov.***

**Ad 8.**

Zaradi lažjega načrtovanja je predsednik člane seznanil z načrtovanimi termini sej strokovnega sveta vse do konca leta 2025, skupaj z roki za prejem gradiv predlagateljev za uvrstitev na dnevni red posamezne seje:

|  |  |
| --- | --- |
| **SEJE SSSI – četrtek ob 9.30** | **GRADIVA NAJKASNEJE DO** |
| 21. 11. 2024 | 31. 10. 2024 |
| 19. 12. 2024 | 28. 11. 2024 |
| 23. 1. 2025             | 3. 1. 2025 |
| 20. 2. 2025              | 30. 1. 2025 |
| 20. 3. 2025              | 27. 2. 2025 |
| 17. 4. 2025 (po potrebi še 18. 4.) | 27. 3. 2025 |
| 22. 5. 2025 (po potrebi še 23. 5.) | 30. 4. 2025 |
| 19. 6. 2025 (po potrebi še 20. 6.)  | 29. 5. 2025 |
| 16. 10. 2025 (po potrebi še 17. 10.) | 25. 9. 2025 |
| 20. 11. 2025  | 30. 10. 2025 |
| 18. 12. 2025  | 27. 11. 2025 |

Mogoča so odstopanja glede na prejeta gradiva v obravnavo na strokovni svet.

**8.2.**

Člani SSSI so na majski seji pozvali ministrstvo in Zavod RS za šolstvo k predstavitvi celovite časovnice prenove učnih načrtov. Časovnico je predstavila Jasna Rojc, direktorica ZRSŠ.

Na vprašanje člana glede možnih razprav pred glasovanjem zaradi množice pričakovanih gradiv je direktorica ZRSŠ pojasnila, da poleg 800 strokovnjakov, vključenih v različne skupine, delujeta dve pomembni komisiji, in sicer Komisija za koordinacijo kurikularne prenove, ki podpira in povezuje vse komisije, jim nudi povratne informacije in usmeritve. Druga je Komisija za skupne cilje, ki je pripravljala dokument o tistih veščinah in kompetencah oziroma prečnih temah, ki morajo postati del vseh predmetov, se smiselno in strokovno utemeljeno vključiti v predmetne cilje. Obe komisiji sledita izhodiščem za prenovo, ki so bila potrjena na tem strokovnem svetu in predstavljajo obvezujoč okvir tudi za predmetne kurikularne komisije.

Ker gre za velik obseg, na ZRSŠ potekajo stalne koordinacije z ministrstvom tudi v delu, kako čim bolj poenotiti obrazce, ki predstavljajo osnovo za oddajo gradiv na strokovni svet (mnenja direktoratov, narodnih skupnosti …).

Glede dveh recenzij za učne načrte, ki niso nikjer predpisane, pojasni, da bodo recenzije nadomestila mnenja obeh navedenih komisij. Pojasnila je drugačno pridobivanje strokovnjakov v komisije, ki odstopa od v preteklosti uveljavljenih postopkov, in sicer z javnimi pozivi na podlagi kriterijev, ki so bili potrjeni na kurikularnem svetu. Drugačen pristop je bil tudi pri izbiri predstavnikov fakultet, ki so jih izbrala vodstva fakultet, ki izvajajo pedagoške programe. Učitelji praktiki, ki jih je največ, pa so bili pozvani k sodelovanju z javnim pozivom in izbrani na podlagi referenc, s katerimi so izkazali ~~i~~zpolnjevanje kriterijev, ki jih je potrdil kurikularni svet. Podpora obema komisijama je tudi spletna aplikacija, v kateri nastajajo učni načrti. Ta že vključuje mehanizme, da se lahko filtrirajo npr. posamezni cilji, vključenost skupnih ciljev idr. in se preveri skladnost s potrjenimi izhodišči.

Na podlagi analize učnih načrtov, ki je bila opravljena pred nastajanjem izhodišč, je bila ena od ugotovitev preobteženost učnih načrtov s cilji, včasih tudi neprimerna zahtevnost posameznih ciljev glede na starost učencev oziroma dijakov. Aplikacija avtorjem nudi tudi določene kontrolne mehanizme, kar bo mogoče uporabiti pri preverjanju upoštevanja izhodišč.

V razpravi je bilo opozorjeno na vertikalno povezanost, kjer vidijo velik izziv predvsem na področju športne vzgoje, in na po njihovem napačno izhodišče povezovanja učnih načrtov s primeri učnih priprav in učnih gradiv, ki naj bi privedla do tega, da bi gradiva in učbeniki narekovali delo v praksi. Direktorica pove, da je ta informacija napačna. Zagovarja stališče, da je učni načrt tisti, ki usmerja učiteljevo delo in je zavezujoča podlaga za učitelja, ne pa učbenik. Po razpravi na kurikularnem svetu je bila sprejeta odločitev, da bo, potem ko bodo učni načrti pripravljeni, ZRSŠ dobil nalogo, da presodi, kateri učbeniki so še ustrezni, in podal oceno ustreznosti celotnega učbenika ali njegovih delov. Nikjer v izhodiščih in nikjer v navodilih za delo komisij ni drugače navedeno. Komisije imajo pri pripravi učnega načrta res vzporedno nalogo tudi pripraviti didaktična priporočila. Slednja bodo postala spremljevalni dokument oz. spletno okolje, učni načrt brez njih ne bo mogel biti potrjen; se bodo pa didaktična poročila lahko pogosteje spreminjala, strokovni svet se bo ob vsaki spremembi s tem samo seznanil.

Glede na pojasnila je bilo opozorjeno, naj se iz specialno didaktičnih priporočil (dokumenta PKK) izločijo določene stvari, saj so med drugim navedena didaktična gradiva, primer hiperpovezave na posnetke, simulacija aplikacije, i-učbenike …

Direktorica je pojasnila, da gre za primere didaktičnih priporočil. Intenca je, da se ne doda npr. celotna izvedbena priprava za pouk predmeta, ampak samo primeri za določeno aktivnost, tudi primeri dobrih praks, nikakor pa ne vezava na določen učbenik. Didaktična priporočila naj bi bila opora učitelju pri doseganju ciljev učnega načrta in uveljavljanju sodobnih načinov poučevanja, čemur naj bi sledilo tudi preverjanje in ocenjevanje znanja.

V razpravi so predlagali pripravljavcu učnih načrtov, da bi takrat, ko bosta obe komisiji odločali o skladnosti z izhodišči in cilji, povabili tudi predstavnike stroke, ki so bili vključeni v predmetne skupine, da to ne bodo samo delavci zavoda, ki vodijo celoten proces.

Direktorica je pojasnila, da komisiji že ves čas sodelujeta z vsemi predmetnimi skupinami/komisijami, pri čemer poskušata zagotoviti stik s čim več strokovnjaki v okviru danih možnosti in glede na obsežnost prenove.

8.3.

Člani SSSI so na junijski seji pozvali ministrstvo, da predstavi aktivnosti oziroma rezultate Delovne skupine vlade za preučitev stanja učinkovitosti obravnave primerov vseh vrst nasilja, kar je predstavil Rado Kostrevc, direktor DPVOŠ.

Med drugim je predstavil štiri naloge in priporočila Ministrstva za vzgojo in izobraževanje, in sicer:

1. Opredelitev načina učinkovitega medsebojnega obveščanja Policije in vzgojno-izobraževalnih zavodov ob zaznavi dogodkov, ki bi lahko ogrozili otroke, mladostnike in zaposlene v vzgojno-izobraževalnih ustanovah.
2. Krepiti avtonomijo učiteljev v vzgojno-izobraževalnih zavodih z usposabljanji in razvijanjem veščin za zagotavljanje varnega in spodbudnega učnega okolja.
3. Proučiti možnost umestitve Protokola ob zaznavi in obravnavi nasilja v vzgojno-izobraževalnih zavodih in Protokola za ravnanje ob zaznavi in obravnavi spolnega nasilja in spolnega nadlegovanja v vzgojno-izobraževalnih zavodih v sistemski okvir zaznave in obravnave medvrstniškega nasilja v vzgojno-izobraževalnih zavodih.
4. Krepitev podpornih točk v vzgojno-izobraževalnih zavodih z namenom razvijanja zaupanja in povečanja možnosti zaznave, prijav in obravnave nasilja (strokovni sodelavci, šolska svetovalna služba) in proučitev možnosti za vzpostavitev strukturirane podpore ravnateljem in ostalim deležnikom (strokovnim delavcem) v vzgojno-izobraževalnih zavodih v konkretnih primerih nasilja.

V razpravi je ministrstvo na vprašanje, ali so lahko »problematični« učenci nekaj dni doma pri starših, pojasnilo, da   Zakon o osnovni šoli  v primeru, če je ogrožena varnost posameznih učencev že sedaj omogoča prilagojeno izvajanje organiziranega obveznega VIZ programa na način, da učencu omogoča doseganje vzgojno izobraževalnih ciljev, vendar zaenkrat zakonski člen ne predvideva odsotnosti učenca iz šole. Člani so med drugim podali pomisleke glede odgovornosti staršev in opozorili, da je na koncu šola tista, ki organizira druge oblike dela, kar zanjo predstavlja prostorske in  kadrovske izzive.

Opozorili so tudi na to, da starši, katerih otroci imajo enako pravico do obiska pouka in dolžnosti kot problematičen otrok, v posameznih primerih lahko odreagirajo na nasilje nekega otroka tudi tako, da sami zaradi varnosti svojih otrok ostanejo doma in zadržijo doma tudi svoje otroke (javni primer). Sprašujejo se,  kaj je večja škoda in opozarjajo na naravno reakcijo staršev do ekscesnih primerov.

Ministrstvo se zaveda teh pomislekov, ki so legitimni in o katerih razpravljajo tudi sami. Menijo, da določila enega dokumenta ne morejo rešiti celotne kompleksnosti problematike, lahko pa jo ustrezno regulira, zato pa med drugim  v predlogih za spremembo pozdravljajo zelo natančno opredeljeno odgovornost staršev in  napovedujejo  nove globe,  ki so jih predvideli za neodzivanje staršev in nespoštovanje dogovorov Pri tem pa vsekakor ugotavljajo, da na srečo teh res ekscesnih primerov ni veliko.

Predsednik je sejo zaključil ob 12.00.

 dr. Kristijan Musek Lešnik

 predsednik SSSI

Zapisala:

mag. Mojca Miklavčič

Opomba: Posnetek seje se nahaja na elektronskem mediju (CD) v glavni pisarni MVI, spis št. 013-26/2024/3, in je dostopen vsem članom sveta po predhodni najavi.